શીર્ષક: પાણીની તંગી : ગુજરાત માટે નળ સરોવરનું સુકાવું એ આગોતરી ચેતવણી છે?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
જોકે, સરકાર પાસે આ નળ સરોવર અને તેનાં જેવાં બીજા વેટલૅન્ડને બચાવવા માટે કોઈ ઠોસ આયોજન નથી. 

હાઈકોર્ટની ઝાટકણી બાદ પણ હજુ રાજ્ય સરકારને તે વિશે કામ કરવાનું બાકી છે. 

120.82 ચોરસ કિલોમીટરના વિસ્તારમાં ફેલાયેલું નળ સરોવર હાલમાં એક મેદાનમાં ફેરવાઈ ગયું છે. 

અહીં આવતાં ફ્લેમિંગો જેવાં યાયાવર પક્ષીઓ હવે આસપાસનાં બીજાં નાનાં તળાવો તરફ જતાં રહ્યાં છે. 

પર્યાવરણવીદોનું માનવું છે કે પાણી સુકાઈ જવાને કારણે નળ સરોવરની જીવસૃષ્ટી અને વનસ્પતિ સંપૂર્ણપણે નાશ પામી છે, જેની અસર આવનારાં વર્ષોમાં થશે. 

વરસાદ અને સરકાર પર નિર્ભર નળ સરોવર 

નળ સરોવર અમદાવાદ અને સુરેન્દ્રનગર જિલ્લામાં ફેલાયેલું છીછરા પાણીનું વિશાળ તળાવ છે.  

જૈવ વિવિધતા ધરાવતા નળ સરોવરને 1969માં પક્ષી અભયારણ્ય જાહેર કરવામાં આવ્યું હતું. 

દર વર્ષે અહીં હજારોની સંખ્યામાં મધ્ય એશિયા, યુરોપ અને સાઇબેરિયામાંથી હજારોની સંખ્યામાં પક્ષીઓ આવે છે. 

ત્યાં પડતી ઠંડીથી બચવા માટે આ પક્ષીઓ નવેમ્બરથી એપ્રિલ સુધી નળ સરોવરને પોતાનું ઘર બનાવે છે. 

આ ઉપરાંત સ્થાનિક પક્ષીઓ પણ શિયાળામાં નળ સરોવરમાં આવે છે. 

જેમાં જ્યારે પાણી હોય ત્યારે અનેક પ્રકારની જીવસૃષ્ટી પણ વસવાટ કરે છે. જોકે, આ વર્ષે પાણી ન હોવાને કારણે આ જીવસૃષ્ટીનું નિકંદન નીકળી રહ્યું છે. 

નળ સરોવર સુકાઈ જવા બાબતે ગાંધીનગર ફૉરેસ્ટ રેન્જના ડિસ્ટ્રિક્ટ ફૉરેસ્ટ ઑફિસર એસ. જે. પંડિતે બીબીસી ગુજરાતીને જણાવ્યું કે આ વર્ષે ઓછો વરસાદ થયો હોવાને કારણે નળ સરોવરમાં પાણી નથી. 

તેમણે કહ્યું, "આસપાસના અંદાજે 3,000 ચોરસ કિલોમીટરના વિસ્તારનું પાણી નળ સરોવરમાં આવતું હતું."

"આ વર્ષે વરસાદ ઓછો થયો હોવાથી ઓછું પાણી નળ સરોવરમાં આવ્યું હતું, જેના કારણે હાલ તે સુકાઈ ગયું છે."

"દર વર્ષે વધારાનું પાણી નર્મદા કૅનાલમાથી છોડવામાં આવે છે પરંતુ આ વર્ષે તે પાણી પણ છોડાયું નથી."

તેમણે કહ્યું કે નર્મદાનું પાણી નળ સરોવરમાં ઠાલવવું કે કેમ તે રાજ્ય સરકારે નિર્ણય કરવાનો હોય છે. 

તમે આ વાંચ્યું કે નહીં?

પાણી સુકાઈ જવાથી શું થશે? 

પર્યાવરણ નિષ્ણાત મહેશ પંડ્યાએ બીબીસી ગુજરાતીને જણાવ્યું કે પાણી ન હોવાને કારણે આસપાસના વિસ્તારોનું ગ્રીન કવર ઘટી રહ્યું છે. 

તેમણે કહ્યું, "નળ સરોવર જેવું વેટલૅન્ડ માત્ર પક્ષીઓ કે પ્રવાસનને જ નહીં પરંતુ આખી ઇકોલૉજીને સાચવી રાખે છે."

"પાણી ન હોવાને કારણે આ વર્ષે પક્ષીઓ અન્ય જગ્યાએ જતાં રહ્યાં છે, પરંતુ ત્યાંની વનસ્પતિ...